stanford-oval/wikipedia huggingface dataset:
באד אומנס
הערות שוליים

↑  Bad Omens- Sumerian Records, web.archive.org, ‏2018-05-04
↑  Bad Omens Next Concert Setlist & tour dates 2025, Concerty.com (באנגלית)
↑  Bad Omens : Bad Omens, ‏2016-06-18 (באנגלית אמריקאית)
↑  Interview with Noah Sebastian from Bad Omens - Strife Magazine, web.archive.org, ‏2018-05-04
↑  Philip TrappPhilip Trapp, Do Rock + Metal Audiences Get Worse as a Band Grows More Popular?, Loudwire, ‏2024-02-01 (באנגלית)
↑  Bad Omens Debut Album | Sputnikmusic, www.sputnikmusic.com
↑  AltPress, Bad Omens address constant Bring Me The Horizon comparisons from fans on new album, Alternative Press Magazine (באנגלית אמריקאית)
↑  Rania Aniftos, Senses Fail Claim Bad Omens Dropped Off Tour Due to Poster Font Size, Billboard, ‏2018-11-10 (באנגלית אמריקאית)
↑  Zenae Zukowski, Bad Omens launch tiny logo t-shirt in response to tour dispute w/Senses Fail & The Amity Affliction | Metal Insider, ‏2018-11-09 (באנגלית אמריקאית)
↑  NextMosh Staff, Bad Omens tour with Oh, Sleeper, Thousand Below & more postponed, NextMosh, ‏2020-03-14 (באנגלית אמריקאית)
↑  Taylor Linzinmeir, Bad Omens drop "Like A Villain" ahead of 'THE DEATH OF PEACE OF MIND', Alternative Press Magazine (באנגלית אמריקאית)
↑  BRING ME THE HORIZON announce new album, 2024 UK arena tour w/ BAD OMENS, CASSYETTE and STATIC DRESS, lambgoat.com (באנגלית)
| --- | --- |
בקרת זהויות :  ISNI: 0000 0004 7068 3345  MusicBrainz: eecada09-acfc-472d-ae55-e9e5a43f12d8
וילסון קיפרוגוט

וילסון קיפרוגוט (באנגלית: Wilson Arap Chuma Kiprugut;‏ 1938 – 1 בנובמבר 2022) היה אתלט קניתי שזכה במדליית כסף אולימפית (אולימפיאדת מקסיקו סיטי 1968) ובמדליית ארד אולימפית (אולימפיאדת טוקיו 1964) בריצות 800 מטר ובכך היה הספורטאי הקנייתי הראשון שזכה במדליה אולימפית.
ביוגרפיה

וילסון קיפרוגוט נולד ב-1938 בעיר קריצ'קו (אנ') שבמזרח קניה. למד בבית הספר היסודי קפטבסווט (Kaptebeswet Primary School) ובבית הספר התיכון סיטוטווט (Sitotwet Intermediate School). את אימוני הריצה החל קיפרוגוט כבר בתקופת בית הספר היסודי וזאת לאחר שהיה צריך להגיע כל יום לבית הספר במרחק 40 ק"מ מביתו כשאת חלק מהדרך עשה בריצה.
ב-1958, כשהשתתף באליפות מזרח אפריקה, זוהה כישרונו על ידי מגייסי כישרונות מצבא קניה שזימנו אותו לשירות צבאי ביחידת רגלים כשהחל מ-1969 שירת כמדריך כושר קרבי בצבא. ב-1974 פרש קיפרוגוט מהשירות וחזר לכפר הולדתו שם הקים משק חקלאי. נפטר ב-2022.
קריירה ספורטיבית > 1962

במשחקי חבר העמים הבריטי שנערכו בפרת', אוסטרליה היה קיפרוגוט חבר בנבחרת קניה בריצת 4X440 יארד שהגיע למקום החמישי בתוצאה של 3:16.0 דקות.
קריירה ספורטיבית > 1964

באליפות מזרח ומרכז אפריקה (אנ') זכה קיפרוגוט במדליית זהב בריצת 800 מטר.
באולימפיאדת טוקיו זכה במדליית ארד בריצת 800 מטר בתוצאה של 1:5.9 דקות אחרי פיטר סנל מניו זילנד (1:45.1 דקות) וויליאם קרות'רס (אנ') מקנדה (1:45.6 דקות). זו הייתה הזכייה הראשונה במדליה אולימפית של אתלט קנייתי. באותה אולימפיאדה התחרה קיפרוגוט גם בריצת 400 מטר אולם הגיע רק למקום השביעי במקצה רבע הגמר בו השתתף ולא הגיע לגמר.
קריירה ספורטיבית > 1965

במשחקי אפריקה שנערכו בברזוויל, קונגו זכה קיפרוגוט בשתי מדליות זהב: בריצת 400 מטר בתוצאה של 46.9 שניות לפני ג'יימס אדי (אנ') מגאנה (47.4 שניות) ואמאדו גאקו (אנ') מסנגל (47.7 שניות) ובריצת 800 מטר בתוצאה של 1:47.4 דקות לפני פאפא ממבאי נדיאי (Papa Mambaye N'Diaye) מסנגל (1:48.6 דקות) ופיטר פרנסיס (אנ') מקניה (1:49.1 דקות).
קריירה ספורטיבית > 1966

במשחקי חבר העמים הבריטי שנערכו בקינגסטון, ג'מייקה זכה קיפרוגוט במדליית כסף בריצת 880 יארד בתוצאה של 1:47.2 דקות אחרי נואל קלואו (אנ') מאוסטרליה (1:46.9 דקות) ולפני ג'ורג' קר (אנ') מג'מייקה (1:47.2 דקות).
קריירה ספורטיבית > 1967

באליפות מזרח ומרכז אפריקה (אנ') זכה קיפרוגוט במדליית זהב בריצת 800 מטר.
קריירה ספורטיבית > 1968

באליפות מזרח ומרכז אפריקה (אנ') זכה קיפרוגוט במדליית זהב בריצת 800 מטר.
באולימפיאדת מקסיקו סיטי זכה קיפרוגוט במדליית כסף בריצת 800 מטר בתוצאה של 1:44.5 דקות אחרי ראלף דובל מאוסטרליה (1:44.3 דקות - שווה לשיא העולמי) ולפני טום פארל (אנ') מארצות הברית (1:45.4 דקות).
פרסים והוקרה

ב-2010 זכה בפרס "אישיות הספורט של השנה" בקניה
היכל התהילה של קניה
הערות שוליים

↑  הודעה על פטירתו של וילסון קיפרוגוט, באתר worldathletics.org
↑  הודעה על פטירתו של וילסון קיפרוגוט, באתר michezoafrika.com
↑  תחרויות אליפות מזרח ומרכז אפריקה, באתר gbrathletics.com
↑  קיפרוגוט מביא מדליה אולימפית ראשונה לקנייה, באתר tandardmedia.co.ke
| --- | --- |
בקרת זהויות :  World Athletics: 14348007
לואיק גאש

לואיק גאש (בצרפתית: Loïc Gasch; נולד ב-13 באוגוסט 1994) הוא אתלט שווייצרי, סגן אלוף עולם באולם (בלגרד 2022) בקפיצה לגובה.
ביוגרפיה

גאש נולד וגדל בסן-קרואה שבשווייץ.
ביוגרפיה > 2018

באליפות אירופה שנערכה באוגוסט בברלין שבגרמניה סיים במקום עשירי בקפיצה לגובה בתוצאה של 2.19 מטר.
ביוגרפיה > 2021

באולימפיאדת טוקיו שנערכה ביולי-אוגוסט סיים במקום 23 בקפיצה לגובה בתוצאה של 2.21 מטר.
ביוגרפיה > 2022 > סגן אלוף עולם באולם

באליפות העולם שנערכה במרץ בבלגרד שבסרביה זכה במדליית כסף בקפיצה לגובה בתוצאה של 2.31 מטר, אחרי וו סאנג-הייוק מקוריאה הדרומית (2.34 מטר) ולפני ג'אנמרקו טאמברי מאיטליה והאמיש קר מניו זילנד (2.31 מטר).
באליפות העולם שנערכה ביולי ביוג'ין שבאורגון, ארצות הברית, סיים במקום 22 בקפיצה לגובה בתוצאה של 2.21 מטר.
ביוגרפיה > 2023

באליפות אירופה באולם שנערכה במרץ באיסטנבול שבטורקיה סיים במקום שביעי בקפיצה לגובה בתוצאה של 2.15 מטר.
שיאים אישיים > אצטדיון

קפיצה לגובה: 2.33 מטר (2021)
שיאים אישיים > אולם

קפיצה לגובה: 2.31 מטר (2022)
רז ירמיה

| --- | --- |

 לידה:  1956 (בן 68 בערך) רחובות, ישראל 
 ענף מדעי:  פסיכונוירואימונולוגיה, פסיכוביולוגיה 
 מקום לימודים:  אוניברסיטת קליפורניה בלוס אנג'לס (1 באוגוסט 1988)  אוניברסיטת חיפה  הטכניון – מכון טכנולוגי לישראל  אוניברסיטת קליפורניה בלוס אנג'לס 
 מוסדות:  האוניברסיטה העברית בירושלים (1 בספטמבר 1990)  האוניברסיטה העברית בירושלים 
 בן או בת זוג:  נורית ירמיה 
 אתר רשמי
 
רז ירמיה (נולד ב-1956) הוא מדען מוח ישראלי פרופסור מן המניין ומנהל המעבדה לפסיכונוירואימונולוגיה באוניברסיטה העברית בירושלים. הוא נודע בעיקר על כך שסיפק את ההוכחה הניסויית הראשונה לתפקיד שממלאת מערכת החיסון בזמן דיכאון, על כך שגילה שהפרעות בתאי מיקרוגְלִיָה מחוללות צורות מסוימות של דיכאון ובכך שהסביר את מעורבותם של ציטוקינים דלקתיים בוויסות תהליכי החשיבה והרגש.
רז בילדותו עם אביו דב ירמיה ורעייתו השלישית מנוחה, תחילת שנות ה-60
ביוגרפיה ולימודים אקדמיים

רז ירמיה נולד ברחובות לדב ירמיה והדסה מור. זמן קצר לאחר לידתו השתחרר אביו משירותו בקבע וחזר עמו לקיבוץ שריד. הוריו התגרשו ב-1958 ובתחילת שנות ה-60 נישא אביו בשלישית  למנוחה יפה והמשפחה עברה לנהריה, שם גדל. למנוחה לא היו ילדים משלה.
לאחר סיום לימודיו בתיכון הוא התגייס לצה"ל ושירת במשך שנתיים כפסנתרן בלהקת פיקוד דרום. עם פירוק הלהקות הצבאיות ב-1978, הלך לקורס קצינים ושירת שנתיים נוספות כקצין בחיל החינוך. רז ירמיה הוא בוגר תואר ראשון בפסיכוביולוגיה מאוניברסיטת חיפה ותואר שני בפיזיולוגיה מהטכניון. עשה את הדוקטורט במדעי העצב בבית הספר לרפואה של אוניברסיטת קליפורניה בלוס אנג'לס, ארצות הברית, בהדרכתו של פרופ' ג'ון ליבסקינד. לאחר שנתיים של פוסט-דוקטורט כעמית מחקר במרכז קאזינס לפסיכונוירואימונולוגיה באוניברסיטת קליפורניה בלוס אנג'לס, הוא שב לישראל ב-1990 והתמנה לחבר סגל במחלקה לפסיכולוגיה באוניברסיטה העברית בירושלים. התמנה לפרופסור מן המניין בשנת 2003.
רז ירמיה נשוי לנורית ירמיה, פרופסור לפסיכולוגיה באוניברסיטה העברית והמדענית הראשית במשרד המדע, הטכנולוגיה והחלל; להם ארבעה ילדים.
מחקריו

במחקריו הראשונים בראשית שנות התשעים ירמיה הראה שחומרים פסיכואקטיביים שמשפיעים על המוח, בעיקר אלכוהול ואופיואידים, מווסתים את התפקוד של מערכת החיסון ואת התינגודת לסרטן דרך מסלולי תקשורת מהמוח אל תאי מערכת החיסון בפריפריה.
אחרי שהקים את מעבדתו באוניברסיטה העברית בירושלים, מחקרו של ירמיה התמקד בהשלכות של המסרים שמגיעים ממערכת החיסון אל המוח. על ידי שימוש במודלים בחיות של מחלות זיהומיות, אוטואימוניות ונוירולוגיות, הוא תיאר את הקשרים בין הציטוקינים הדלקתיים במוח לסימפטומים ההתנהגותיים שמופיעים במהלך מחלות אלה.
הוא נודע בעיקר בזכות ההוכחה הניסויית הראשונה שמצא לקשר שבין הפעלה של מערכת החיסון וההתפתחות של מצבי דיכאון.
תרומתו של ירמיה למחקר בנושא זה תוארה במאמר סקירה מאת רוברט דנטצר וקית' קלי:
"רז ירמיה היה הפסיכוביולוג הראשון שהראה את האנלוגיה בין התנהגות מחלה ודיכאון. הוא הראה שחולדות שטופלו בציטוקינים מראות רגישות מופחתת לתכונותיהן המתגמלות של תמיסות מתוקות וחשיפה לבן/בת זוג מיניים. חלק מהפחתה זו נבלמה על ידי טיפול ארוך טווח, אבל לא קצר טווח, בתרופות נוגדות דיכאון."
בניסויים מקבילים ירמיה היה מהראשונים להשתמש במודלים של ניסויים מבוקרים ויזומים של מחלות בבני אדם, והדגים שמצבים שמפעילים את מערכת החיסון כמו הזרקה של ליפופוליסכריד, חיסון לאדמת או ניתוחים, גורמים לשינויים התנהגותיים, אמוציונליים וקוגניטיביים שמתווכים על ידי ציטוקינים דלקתיים
מחקרים אלה תרמו באופן ישיר לתובנות תאורטיות חדשות ופיתוח של טיפולים קליניים אפקטיביים במצבי דיכאון שקשורים לתהליכים דלקתיים.
ירמיה גילה שתאי מוח מסוג מיקרוגְלִיָה והציטוקינים הדלקתיים שהם מפרישים משחקים תפקיד חשוב גם בתהליכים מוחיים והתנהגותיים נורמליים, כולל תהליכי זיכרון, גמישות (פלסטיסיות) מוחית, יצירת נוירונים חדשים במח הבוגר (נוירוגנזה) ובוויסות של תהליכים אלה על ידי סביבה מועשרת.
לעומת זאת, הפרעות במיבנה ובתפקוד של תאי מיקרוגליה ורמות פתופיזיולוגיות של הציטוקין הדלקתי אינטרלוקין-1 במוח, מהוות את הבסיס להפרעות בקוגניציה ובנוירוגנזה במצבי לחץ,
מחלות נוירודגנרטיביות,
כמו גם בהתפתחות של מצבי דיכאון.
ירמיה גילה (יחד עם פרופ' איתי באב מהאוניברסיטה העברית) את קיומם של מסלולי תקשורת בין המוח לעצם, שכוללים את מערכת העצבים הסימפתטית ואת מערכת העצבים הפאראסימפתטית. הוא גם דיווח שמצבי דיכאון שנגרמו מחשיפה ללחץ ממושך, גורמים לאובדן עצם על ידי שינויים במסלולים האלה. ממצאים אלה מהווים בסיס לתחום מחקר חדש אותו כינה בשם נוירופסיכואוסטאולוגיה (NeuroPsychoOsteology).
רז ירמיה כיהן כנשיא האגודה הבין-לאומית למחקר פסיכונוירואימונולוגי. (Psychoneuroimmunology Research Society ‏
(PNIRS)) ושימש כעורך משנה של כתב העת Brain, Behavior and Immunity.
הוא זכה בפרס נורמן קזינס (Cousins) לתרומה יוצאת דופן במחקר הפסיכונוירואימונולוגי.
אנטוניוס קליבלנד

| --- | --- |

 לידה:  2 בפברואר 1994 (בן 30) ממפיס, ארצות הברית 
 עמדה:  קלע 
 גובה:  1.96 מטרים
 מספר:  1
 מכללה:  אוניברסיטת המדינה של דרום מזרח מיזורי (2013–2017)
 דראפט:  לא נבחר, 2017
 קבוצות כשחקן
 2017 2017 2017 2018 2018–2019 2019–2020 2019–2020 2021–2022 2022–2023 2023 2023–2024 2024–:  סנטה קרוז ווריורס דאלאס מאבריקס ← טקסס לג'נדס סנטה קרוז ווריורס דאלאס מאבריקס ← טקסס לג'נדס אוקלהומה סיטי בלו אילאווארה הוקס אדלייד 36' הפועל אילת מכבי תל אביב לוקומוטיב קובאן
 הישגים כשחקן
 אליפות ישראל (2024)  חמישיית העונה בליגת העל האוסטרלית בכדורסל (2022)  שחקן ההגנה של העונה בליגת העל האוסטרלית (2022, 2023)
 
אנטוניוס קליבלנד (באנגלית: Antonius Cleveland; נולד ב-2 בפברואר 1994) הוא כדורסלן אמריקאי המשחק בעמדות הרכז והקלע בלוקומוטיב קובאן מהליגה המאוחדת של VTB.
ראשית חייו וקריירה בתיכון

קליבלנד נולד בממפיס, טנסי, כילד יחיד לאימו שונדה בואי, שעבדה בשתי עבודות על מנת לפרנס אותם: כמפקחת תזונה בבתי הספר העירוניים של ממפיס ביום וב-פדקס בלילה.
קליבלנד החל את קריירת הכדורסל שלו בבית הספר התיכון אוברטון בממפיס. הוא שיחק בקבוצה במשך שנתיים ואז עבר לתיכון ג'רמנטאון שבג'רמנטאון הסמוכה לעונת הג'וניור שלו. קליבלנד בילה את שנתו האחרונה באקדמיה הנוצרית פיית' בפטיסט בלודוויצי, ג'ורג'יה.
קריירת מכללות

קליבלנד שיחק כדורסל מכללות באוניברסיטת המדינה של דרום מזרח מיזורי (אנ') במשך ארבע עונות (2013–2017), והיה מלך הסלים של הקבוצה בשנות הג'וניור (15.2 נקודות למשחק, מקום 10 באזור) והסיניור (16.6 נקודות, 7 באזור). בשנת הג'וניור שלו הוא דורג חמישי באזור עם 1.6 חטיפות למשחק, תשיעי עם 6.6 ריבאונדים למשחק, ועשירי באחוזים מהשדה (43.7%). בשנתו האחרונה הוא דורג שלישי באזור בחטיפות (1.4), וחמישי באחוזי שדה (54.3%). הוא נבחר לחמישיית העונה של אזור אוהיו ואלי (OVC) ב-2017.
קריירה מקצועית > דאלאס מאבריקס (2017)

אחרי שלא נבחר בדראפט ה-NBA ‏2017 חתם קליבלנד בפורטלנד טרייל בלייזרס לליגת הקיץ של ה-NBA, בה קלע בממוצע 5.8 נקודות בשישה משחקים מהספסל. ב-27 ביולי 2017 חתם קליבלנד על חוזה מחנה אימונים עם גולדן סטייט ווריורס, אך נופה מסגל הקבוצה ב-30 בספטמבר. ב-24 באוקטובר הוא נשלח לקבוצת ליגת הפיתוח של גולדן סטייט, סנטה קרוז ווריורס.
ב-17 בנובמבר 2017 חתם קליבלנד על חוזה דו כיווני עם דאלאס מאבריקס. הוא ערך את הופעת הבכורה שלו ב-NBA מאוחר יותר באותו הלילה בהפסד 87–111 למינסוטה טימברוולבס, ורשם 2 נקודות ו-2 ריבאונדים ב-6 דקות משחק. לאורך תקופת החוזה שלו הוא חילק את זמנו בין המאבריקס לבין קבוצת ליגת הפיתוח שלהם, טקסס לג'נדס. ב-18 בדצמבר 2017 הוא נפצע בהפסד 91–97 לפיניקס סאנס, ונחתך מסגל הקבוצה למחרת.
קריירה מקצועית > אטלנטה הוקס (2018)

ב-22 בפברואר 2018 חתם קליבלנד על חוזה לעשרה ימים באטלנטה הוקס. הוא חתם על החוזה השני שלו ל-10 ימים באטלנטה ב-4 במרץ. ב-14 במרץ 2018 ההוקס החתימו את קליבלנד על חוזה רב שנתי. עם זאת, ב-21 ביולי 2018 הוא שוחרר מהקבוצה.
ב-23 ביולי 2018 הוא חתם בשיקגו בולס, אך הם ויתרו עליו ב-12 באוקטובר 2018. הוא הצטרף מחדש לסנטה קרוז ווריורס לעונת 2018/19.
קריירה מקצועית > חזרה לדאלאס (2019–2020)

ב-25 ביולי 2019 חתם קליבלנד מחדש עם דאלאס מאבריקס על חוזה דו כיווני עם טקסס לג'נדס. בליגת הפיתוח הוא העמיד ממוצעים של 14.4 נקודות ו-7.3 ריבאונדים.
קריירה מקצועית > אוקלהומה סיטי בלו (2021)

ב-3 בדצמבר 2020 חתם קליבלנד באוקלהומה סיטי ת'אנדר, אך נופה מהסגל באותו יום. לאחר מכן הוא הצטרף לקבוצת הפיתוח של הת'אנדר, אוקלהומה סיטי בלו.
קריירה מקצועית > אילאווארה הוקס (2021–2022)

ב-2 באוגוסט 2021 חתם קליבלנד באילאווארה הוקס מליגת העל האוסטרלית בכדורסל. הוא נבחר לשחקן ההגנה של העונה בעונת 2021/22.
קריירה מקצועית > אדלייד 36' והפועל אילת (2022–2023)

ב-9 ביוני 2022 חתם קליבלנד לשנתיים באדלייד 36' מליגת העל האוסטרלית. הוא זכה בפרס שחקן ההגנה בפעם השנייה ברציפות בשנת 2023.
ב-8 בפברואר 2023 חתם קליבלנד בהפועל אילת מליגת העל בכדורסל, בנוסף לחוזהו באוסטרליה, עד לסיום עונת 2022/2023. ב-21 באפריל 2023 הוא זכה בתחרות ההטבעות במסגרת משחק האולסטאר של ליגת העל בכדורסל.
קריירה מקצועית > מכבי תל אביב (2023–הווה)

ב-27 ביולי 2023 חתם קליבלנד במכבי תל אביב מליגת העל בכדורסל והיורוליג.
הערות שוליים

1 2 3 4 5  סינגר, טרנט (6 ביולי 2017). "Former Southeast Missouri State men's basketball star Antonius Cleveland reflects on journey heading into NBA Summer League". SEMOBall. {{cite web}}:  (עזרה)
1 2  "2015-16 Men's Ohio Valley Conference Season Summary". Sports-Reference.com.
↑  "ANTONIUS CLEVELAND". gosoutheast.com. 1 בנובמבר 2016. {{cite web}}:  (עזרה)
↑  "Former Southeast Missouri State men's basketball star Antonius Cleveland reflects on journey heading into NBA Summer League". semoball.com. 6 ביולי 2017. {{cite web}}:  (עזרה)
↑  "2016-17 Men's Ohio Valley Conference Season Summary". Sports-Reference.com.
↑  "SEMO's Cleveland earns first-team All-OVC honors, Mahoney named Freshman of the Year". SEMOBall. 28 בפברואר 2017. {{cite web}}:  (עזרה)
↑  לטורניו, קונור (30 בספטמבר 2017). "Warriors waive Antonius Cleveland, Alex Hamilton". סן פרנסיסקו כרוניקל. {{cite news}}:  (עזרה)
↑  "Mavericks sign Antonius Cleveland to two-way contract; waive Clavell". דאלאס מאבריקס. 17 בנובמבר 2017. {{cite web}}:  (עזרה)(הקישור אינו פעיל, June 2020)
↑  "Butler, balanced Wolves pull away from Mavs for 111–87 win". ESPN. 18 בנובמבר 2017. {{cite web}}:  (עזרה)
↑  "Mavericks sign Kyle Collinsworth to two-way contract". NBA. 19 בדצמבר 2017. אורכב מ-המקור ב-22 בדצמבר 2017. {{cite web}}:  (עזרה)
↑  "Hawks Sign Antonius Cleveland To 10-Day Contract". אטלנטה הוקס. 22 בפברואר 2018. {{cite news}}:  (עזרה)
↑  "Hawks Sign Antonius Cleveland To Mult-Year Contract". אטלנטה הוקס. 14 במרץ 2018. {{cite news}}:  (עזרה)
↑  "Atlanta Hawks Request Waivers on Antonius Cleveland". אטלנטה הוקס. 21 ביולי 2018. {{cite web}}:  (עזרה)
↑  "BULLS CLAIM ANTONIUS CLEVELAND". שיקגו בולס. 23 ביולי 2018. {{cite web}}:  (עזרה)
↑  "Bulls waive four players". שיקגו בולס. 12 באוקטובר 2018. {{cite web}}:  (עזרה)
↑  "Santa Cruz Warriors Announce 2018 Training Camp Roster & Schedule". סנטה קרוז ווריורס. 22 באוקטובר 2018. {{cite web}}:  (עזרה)
↑  "Impressive summer league earns Antonius Cleveland two-way contract with Mavs". דאלאס מאבריקס. 25 ביולי 2019. אורכב מ-המקור ב-25 ביולי 2019. {{cite web}}:  (עזרה)
↑  "Antonius Cleveland". ליגת הפיתוח של ה-NBA.
↑  אדמס, לוק (3 בדצמבר 2020). "Thunder Sign Antonius Cleveland". HoopsRumors.com. {{cite web}}:  (עזרה)
↑  קירשנבאום, אלכס (3 בדצמבר 2020). "Thunder Add Melvin Frazier Jr., Waive Antonius Cleveland". HoopsRumors.com. {{cite web}}:  (עזרה)
↑  "Hawks Sign Antonius Cleveland as Final Piece of Puzzle". ליגת העל האוסטרלית בכדורסל. 2 באוגוסט 2021. {{cite web}}:  (עזרה)
↑  "Adelaide Add Antonius Cleveland in Blockbuster Move". ליגת העל האוסטרלית בכדורסל. 9 ביוני 2022. {{cite web}}:  (עזרה)
↑  רנדל, מייקל (7 בפברואר 2023). "NBA teams to circle as Sydney gun crowned MVP; winner named after shock snub: NBL Awards". Fox Sports. {{cite web}}:  (עזרה)
↑  הפועל אילת החתימה את הגארד אנטוניוס קליבלנד, באתר ONE‏, 8 בפברואר 2023
↑  "Cleveland to play in Israel, return for NBL24". אדלייד 36'. 8 בפברואר 2023. {{cite web}}:  (עזרה)
↑  גבוה באוויר: צפו בתחרות ההטבעות הישראלית, באתר ערוץ הספורט, 21 באפריל 2023
↑  עמרי מנהיים, ‏רשמי: אנטוניוס קליבלנד חתם במכבי ת"א, באתר ערוץ הספורט, 27 ביולי 2023
רם גופנא

| --- | --- |

רם גופנא
 לידה:  1928 תל-אביב, פלשתינה (א"י) 
 פטירה:  5 ביולי 2021 (בגיל 93 בערך) 
 ענף מדעי:  ארכאולוגיה
 מקום מגורים:  ישראל
 מקום לימודים:  האוניברסיטה העברית בירושלים  אוניברסיטת תל אביב 
 מוסדות:  רשות העתיקות  אוניברסיטת תל אביב 
 תרומות עיקריות
 חקר התקופות הפרוטוהיסטוריות בארץ ישראל
 
רם גופנא בעת שירותו בגדוד השלישי של חטיבת יפתח, 1947
רם גופנא (3 באוקטובר 1928 – 5 ביולי 2021) היה ארכאולוג ישראלי ופרופסור בחוג לארכאולוגיה באוניברסיטת תל אביב.
ביוגרפיה

גופנא נולד בתל אביב לאפרים וריטה קפלן. דודו היה הארכאולוג יעקב קפלן. למד בבית הספר היסודי "תל נורדוי" ובתיכון חדש. בצעירותו היה חבר בתנועת "המחנות העולים". היה חבר בארגון "ההגנה", ובשנת 1946 התגייס לפלמ"ח במסגרת הכשרת כפר גלעדי של התנועה המאוחדת.
במלחמת העצמאות שירת בגדוד השלישי, בחטיבת יפתח.
בין השנים 1951 –1956 למד גופנא ארכאולוגיה באוניברסיטה העברית בירושלים, שם השלים תואר ראשון ושני. לאחר מכן עבד כארכאולוג באגף העתיקות, לימים רשות העתיקות, ושימש בתפקיד כעשרים שנה. ב-1974 קיבל תואר שלישי מאוניברסיטת תל אביב, עבר ללמד באוניברסיטה, ופרש לגמלאות בדרגת פרופסור מן המניין ב-1997.
פעילות ארכאולוגית

בשנות פעילותו המדעית עסקו מחקריו בתהליך ההתיישבות הקדומה בארץ ישראל, בעיקר בתקופות הפרוטוהיסטוריות: התקופה הכלקוליתית, תקופת הברונזה הקדומה, תקופת הברונזה הביניימית ותקופת הברונזה התיכונה.
גופנא החל בחקירותיו עוד בהיותו סטודנט. כבר בשנת 1953, ערך לבקשת המועצה האזורית עמק חפר סקר ארכאולוגי מקיף ברחבי האזור. בראשית שנות השישים ערך סקר ארכאולוגי באזור חבל הבשור, בין תל שרוחן לרוביה (באר רבובה), בעזרת חברי הקיבוצים באזור. גופנא השתתף בסקר השומרון שהחל לאחר מלחמת ששת הימים, וסקר בתחום נחלות שבט מנשה ושבט אפרים. הוא ויוסף פורת זיהו את תהליך ההתנחלות של שבטים אלו בשומרון. גופנא הרבה לחקור את תולדות ההתיישבות הקדומה במישור החוף ועמד גם בראש סקר ארכאולוגי שיטתי שנערך בשנות השבעים בדרום-מערב השרון ובעמק לוד.
מבין החפירות הרבות שערך בולטות החפירות הבאות: בתל פולג בשנות השישים, שם נחשפו ביצורים מתקופת הברונזה התיכונה ויישובי פרזות מהתקופות הישראלית והפרסית; בסוף שנות השבעים חשף יחד עם איתן איילון שרידי מצודה מתקופת הברונזה התיכונה בח' א-זוריקייה, לא הרחק מתל פולג, שהייתה ככל הנראה גם היא חלק ממערך ההגנה של ממלכת אפק הכנענית. בסוף שנות השבעים חפר גופנא שרידי עיר מבוצרת מתקופת הברונזה הקדומה בתל דלית (מזרחית למושב בית נחמיה); בין השנים 1970–1983 הוא חפר עם דן גזית לסירוגין בתל עין הבשור, השוכן בפארק אשכול שבחבל הבשור, ותרם למחקר ה"התרבות הבשורית" (תרבות חומרית ייחודית שהתפתחה באזור, בשלב מוקדם של התקופה הכלקוליתית). בעין בשור נחשפו ארבע שכבות יישוב, שלוש מהן מתקופת הברונזה הקדומה. באחת מהן נתגלה מבנה מצרי מראשית ימיה של השושלת הראשונה במצרים (סוף אלף רביעי לפנה"ס), ששימש תחנת דרכים. השכבה הרביעית היא מהתקופה ההלניסטית. בשנות פעולתו בשטח התעמת גופנא לא אחת עם הרמטכ"ל לשעבר, משה דיין, ששדד עתיקות בניגוד לחוק.
לאחר שפרש סייע לדני רכט בכתיבה לאתר האנציקלופדיה העירונית "תל אביב 100" שהקים רכט.
נפטר ב-5 ביולי 2021. הותיר אחריו את רעייתו רות (לבית לאוטרבך) ואת שלושת ילדיהם, ביניהם המיקרוביולוג פרופ' אורי גופנא.
לקריאה נוספת

רם גופנא, אברהם יעקבזון, משה ליסק, בתיה בר (עורכים), מכפר גלעדי למעין ברוך, ספריית יהודה דקל - המועצה לשימור אתרי מורשת בישראל, 2015.
הערות שוליים

↑  חברי קיבוצים ערכו סקר ארכאולוגי בחבל הבשור, על המשמר, 15 באוקטובר 1962
↑  רן שפירא, בבאר שבע חבצו חמאה כבר לפני 6,500 שנה, באתר הארץ, 7 במאי 2006
↑  רן שפירא, מגילות משה דיין, באתר הארץ, 29 באפריל 2004
↑   אברהם בלבן, סיבוב בעיר עם האיש שמתעד את תל-אביב, באתר הארץ, 8 בפברואר 2015
| --- | --- |
בקרת זהויות :  NLI: 987007310981305171  GND: 124245064  ISNI: 0000 0001 1879 9840  LCCN: n91073336  SUDOC: 191921475  VIAF: 97550207   WorldCat (עם VIAF): 97550207
מטר גים

| --- | --- |

 לידה:  5 במאי 1986 (בן 38) קינשאסה, זאיר 
 שם לידה:  Gandhi Alimasi Djuna 
 שם במה:  Gims 
 מוקד פעילות:  הרפובליקה הדמוקרטית של קונגו 
 תקופת הפעילות:  מ-2002 
 סוגה:  מוזיקת היפ הופ, שאנסון, מוזיקת פופ, פופ ראפ, pop urbaine 
 שפה מועדפת:  צרפתית 
 חברת תקליטים:  Wati B, TF1 Musique, Play On 
 מספר צאצאים:  1 
 www.gimstour.com
 פרופיל ב-IMDb
 
גנדהי בילאל ג'וּנָה (בצרפתית: Gandhi Bilel Djuna; נולד ב-6 במאי 1986), הידוע בשם הבמה מֶטְר גימְס (בצרפתית: Maître Gims) או גימְס (Gims; נכתב לעיתים GIMS), הוא זמר וראפר צרפתי ממוצא קונגולזי. נולד בקונגו ובגיל שנתיים עבר לפריז שבצרפת, בשנים האחרונות גר במרקש. בעבר היה חבר בלהקת " sexion d'assaut " איתה פרץ, עד שהתפרקה ב-2013. מאז הוא פיתח קריירת סולו, שהחלה בהוצאת אלבומו הראשון "Subliminal".
קריירה

ג'ונה נולד בקינשאסה שברפובליקה הדמוקרטית של קונגו, משם היגרה משפחתו לפריז כשהיה בן שנתיים. הוא החל את הקריירה המוזיקלית שלו בזמן שלמד בחטיבת הביניים עם להקת "סקסיון ד'אדולט". בשנת 2013, הלהקה התפרקה לאחר 13 שנות פעילות וג'ונה התחיל בקריירת סולו תחת שם הבמה מטר גימס, שאיתו הוא מזוהה. ב-20 במאי 2013 הוא הוציא את אלבום הבכורה שלו "Subliminal" שזכה להצלחה רבה גם מחוץ לצרפת. האלבום כלל 18 שירים, ביניהם השיר "Bella" (בתרגום לעברית "יפה") שזכה להצלחה רבה ברחבי אירופה ואמריקה הצפונית והיה השיר שזכה במקום ה-3 במצעד של SNEP הצרפתי באותה השנה. ב-28 באוגוסט 2015, הוציא מטר גים את אלבומו השני "Mon cœur avait raison" (בתרגום לעברית "הלב שלי צדק"). האלבום כלל 15 שירים וזכה למקום הראשון במצעד Ultratop Wallonia הבלגי ומצעד SNEP הצרפתי באותו השנה. האלבום כולל את השיר "Je te pardonne" (אני סולח לך) בהשתתפותה של סיה. ב-23 במרץ 2018 הוציא מטר גים את אלבומו השלישי, "La Ceinture Noire" ("חגורה שחורה"), שכלל 40 שירים. אלבום זה התאפיין בשיתופי פעולה רבים שלו עם זמרים נוספים כמו ליל ויין, Dj Mi Gna והראפר הצרפתי סופיאן. אלבום זה היה במקום הראשון במצעד של SNEP הצרפתי במשך 11 שבועות ברציפות מאפריל עד יוני 2018.
חייו האישיים

מוצאו של מטר גים במשפחה מוזיקלית מאוד. אביו היה זמר בלהקתו של פאפה ומבה (Papa Wemba), אחיו דאדג'ו הוא זמר צרפתי, ושני אחיו האחרים גם הם ראפרים צרפתים בפני עצמם. הוא התחתן בגיל צעיר מאוד ויש לו ארבעה ילדים. ב-2013, בעקבות ההצלחה של אלבומו הראשון, חברת ההלבשה Vortex שכרה אותו כפרזנטור שלה ואף הוציאה ליין של בגדים בעיצוב מיוחד בהשראת לבושו.
דיסקוגרפיה

אלבומים אישיים
| שנת פרסום האלבום | אלבום | שיאים במצעדי שירים> SNEP (צרפת)  | שיאים במצעדי שירים> Ultrapop (בלגיה)   | שיאים במצעדי שירים> Ultreapop Wallonia (בלגיה)   | שיאים במצעדי שירים> Tracklisten(דנמרק)   | שיאים במצעדי שירים> Single Top 100(הולנד) | שיאים במצעדי שירים> Swiss Hitparade (שווייץ)   | הערות |
| --- | --- | --- | --- | --- | --- | --- | --- | --- |
| 2013 | Subliminal תאריך הוצאה 20 במאי 2013 | 2 | 47 | 1 | — | 94 | 11 | האלבום מכר יותר ממיליון עותקים |
| 2015 | Mon cœur avait raison תאריך הוצאה 28 באוגוסט 2015 | 1 | 24 | 1 | 4 | 40 | 3 |  |
| 2018 | Ceinture noire תאריך הוצאה 23 במרץ 2018 | 1 | 28 | 1 | — | 93 | 1 |  |
| 2020 | Le Fléau תאריך הוצאה 4 בדצמבר 2020 | – | – | — | — | — | — |  |
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס המוזיקה של MTV אירופה | האמן הצרפתי הטוב ביותר | מועמדות |  |
ראו גם

צרפת
ראפ
פופ
היפ פופ
סטרומאה
הערות שוליים

↑  LesCharts.com: Maître Gims discography
↑  Ultratop 50 (Flanders): Maître Gims discography
↑  Ultratop 50 (Wallonia): Maître Gims discography
↑  DanishCharts: Maître Gims discography
↑  HitParade.ch: Maître Gims discography
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| --- | --- |
בקרת זהויות :  BnF: cb16728884m (data)  GND: 1079148825  ISNI: 0000 0004 2518 9698  LCCN: no2021050854  MusicBrainz: b2fbd053-4380-412c-95d2-35c6da8f1011  NKC: pag20231179624  RERO: 02-A024005368  SUDOC: 174655711  VIAF: 305992719   WorldCat (עם VIAF): 305992719